  Анжелика Тихонова корреспондент Льӧмпу, улмопу, сиреньпу сяськаян вакытэ асьмеос дышем сямъя куазь кезьытскемез возьмаськомы. Но туэ Удмуртиын кема дыр ӵоже эсэптэм пӧсь возиське ини. Кызьы сое чидало емышо писпуос, кулэезъя юнманы быгато-а? Кыӵе учыръёс кылдыны быгато пӧсен сэрен? Та сярысь ивортодэтъя «Удмуртия» агентстволы биологи тодосъя доктор Виктор Туганаев вераз. Кезьыт кулэ уногес, чем асьмеос малпаськомы. Пӧсь вал, кулэ шуаклы карыны кезьыт. Сыӵе кезьыт уг ке луы, кутско чонариос йылыны, соос вотэс лэсьто. Собере быре ваньмыз. Малы ке шуоно кидысэз, кылсярысь, льӧмез потыны кулэ, нош чонариос быдто со льӧмез Виктор Туганаев, биологи тодосъя докторБиологи тодосъя доктор пусъе, емышо писпуослы каллен, радызъя воштӥськонъёс кулэ. Нош соос шуак луо ке, будосъёс курадӟо: шуак пӧсез но, шуак кезьытэз но уг чидало. Туала явление со кыӵе ке но курданогес, малы ке шуоно туж оборотэз коренной, туж зол, малы ке шуоно пӧсь, пӧсь, и шуак кезьыт луыны быгатэ. Кезьыт ӧз на луы на, но кезьыт луыны быгатэ. Ӧз ке луы, куд-ог нымы-кибыос, куд-ог лулосъёс кутскозы йылыны, соин ик быдтозы вань емышез Виктор Туганаев, биологи тодосъя докторВиктор Туганаевлэн кылъёсызъя, таӵе ик пӧсь но кӧс куазь солэн тодаз уг лыкты, но та выллемгес югдур вал. Куке льӧм быдэсак быремын вал, улмо лябӟемын вал. Сыӵе учыръёс вал. Со процесс естественной. <…> Оском, секыт ке но луиз, уз быдты ваньзэ Виктор Туганаев, биологи тодосъя доктор Тодэ вайытом, улосвыл Гидрометцентрын ивортэмзыя, эсэптэм пӧсь куазь Удмуртиын ужан арня пумозь возиськоз. Пӧсь но кӧс куазь сэрен Удмуртиысь 20 ёросъёсын нюлэсъёсы пыраны лэзьымтэ. Тегъёс: Мерлык Ижкар Удмуртия куазь будосъёс  